SSP กางแผน 5 ปีดันกำลังผลิตแตะ 400MW หนุนผลงานโตแกร่ง
SSP กางแผน 5 ปีดันกำลังผลิตแตะ 400MW หนุนผลงานโตแกร่ง
29 มี.ค. 2564

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP เปิดเผยว่า แนวโน้มผลการดำเนินงานในช่วง 3-5 ปีข้างหน้านี้ มีโอกาสทำจุดสูงสุดใหม่ต่อเนื่อง ตามกำลังการผลิตไฟฟ้าที่เพิ่มขึ้น
โดยคาดว่าในช่วง 3-5 ปีข้างหน้านี้ กำลังผลิตจะอยู่ที่ระดับ 400 เมกะวัตต์ จากปัจจุบัน 200 เมกะวัตต์ เนื่องจากบริษัทได้มีการมุ่งขยายลงทุนโรงไฟฟ้าอย่างเต็มความสามารถ
อย่างไรก็ดี ล่าสุด นายวรุตม์ ธรรมาวรานุคุปต์ ประธานเจ้าหน้าที่บริหาร ได้ทำการขายหุ้นผ่านกระดานบิ๊กล็อตกว่า 40 ล้านหุ้น ซึ่งเป็นการจัดสรรให้กองทุน-นักลงทุนสถาบัน ที่เข้ามาเป็น Strategic Partner เสริมแกร่งในอนาคต